Kviečiame Telšių rajono viešąsias įstaigas, bendruomenes, nevyriausybines organizacijas ir neformalias jaunimo grupes teikti paraiškas projektams finansuoti
	
Telšių rajono savivaldybės administracijos (toliau – Administracija) direktoriaus įsakymu patvirtinti 2026 metų projektų, finansuojamų savivaldybės biudžeto lėšomis, prioritetai. Teikti paraiškas projektams finansuoti, veiklos pobūdžiu atitinkantiems numatytus prioritetus, gali Telšių rajono viešosios įstaigos (toliau – įstaigos), bendruomenės, nevyriausybinės organizacijos (toliau – organizacijos) ir neformalios jaunimo grupės.
Paraiškos elektroniniu paštu teikiamos pagal veiklos sritis – einamaisiais metais nuo sausio 1 d. iki kovo 15 d. ir esant nepanaudotų lėšų likučiui nuo gegužės 1 d. iki gegužės 31 d. bei Tarybai skyrus papildomą finansavimą iki lapkričio 30 d. atitinkamiems Administracijos skyriams.

Sporto projektų finansavimas
Parama skiriama sporto projektams, veiklos pobūdžiu atitinkantiems šiuos prioritetus: 
1. dalyvavimas Lietuvos čempionatuose ir pirmenybėse;
2. Telšių rajono sporto ir fizinį aktyvumą skatinantys renginiai (renginių tęstinumas, masiškumas);
3. Telšių rajono neįgaliuosius skatinantys ir vienijantys fizinio aktyvumo ir sporto renginiai (renginių tęstinumas, masiškumas);
4. Telšių rajone organizuojami ir vykdomi tarptautiniai renginiai (dalyvauja ne mažiau kaip 3 šalys);
5. sportininkų, dalyvaujančių Pasaulio, Europos čempionatuose, turnyruose dalinis finansavimas.
Vaikų futbolo ugdymui organizuoti, sportinės veiklos projektams, Telšių rajono krepšinio komandos dalyvavimo Nacionalinės krepšinio lygos čempionatuose, Telšių rajono futbolo komandos dalyvavimo Lietuvos futbolo federacijos varžybose projektams skiriamas dalinis – iki 90 proc. finansavimas.
Telšių rajono įstaigos ir organizacijos, teikiančios sporto paslaugas, nustatytos formos paraiškas projektų finansinei paramai gauti teikia Administracijos Švietimo ir sporto skyriaus vyriausiajam specialistui Vygantui Macevičiui. Informaciją apie lėšų projektams finansuoti skyrimą vyriausiasis specialistas teikia tel. 0 686 27118, (0-444) 40214, el. p. vygantas.macevicius@telsiai.lt.

Socialinių projektų finansavimas
Parama skiriama socialiniams projektams, veiklos pobūdžiu atitinkantiems šiuos prioritetus: 
1. prevencinių, bendrųjų socialinių paslaugų teikimas;
2. nevyriausybinių organizacijų, veikiančių socialinės pagalbos teikime, veiklai skatinti ir vykdyti;
3. savanorystės skatinimo priemonės ir savanorių įtraukimas į socialinę veiklą ar paslaugų teikimą.
Socialiniams projektams skiriamas dalinis – iki 90 proc. finansavimas savivaldybės biudžete numatytomis lėšomis.
Telšių rajono įstaigos ir organizacijos, teikiančios socialines paslaugas, nustatytos formos paraiškas projektų finansinei paramai gauti teikia Administracijos Socialinės paramos ir rūpybos skyriaus vedėjo pavaduotojai Rimantei Levickienei. Informaciją apie lėšų projektams finansuoti skyrimą vedėjo pavaduotoja teikia tel. 0 687 04740, (0-444) 60330, el. p. rimante.levickiene@telsiai.lt.

Jaunimo projektų finansavimas
Parama skiriama jaunimo projektams, veiklos pobūdžiu atitinkantiems šiuos prioritetus: 
1. projektai, skirti plėtoti atvirojo ir mobiliojo darbo formas su jaunimu Telšių rajone;
2. iniciatyvų projektai, skatinantys savanorystę ir pilietinės veiklos galimybių plėtrą;
3. projektai, skatinantys jaunimo laisvalaikio užimtumą;
4. aplinkos apsaugos bei jos tausojimo, taršos mažinimo projektai;
5. verslumą ir finansinį raštingumą skatinantys projektai;
6. projektai, skirti stiprinti emocinę, psichinę ir fizinę sveikatą bei skatinantys sveiką gyvenseną;
7. projektai, skatinantys jaunimo skaitmeninį raštingumą ir / arba kibernetinį saugumą internete.
Atvirajam ir mobiliam darbui su jaunimu užtikrinti, jaunimo iniciatyvų projektams, formalių jaunimo organizacijų, su jaunimu dirbančių visuomeninių organizacijų ir neformalių jaunimo grupių projektams skiriamas dalinis – iki 90 proc. finansavimas.
Telšių rajono jaunimo ir su jaunimu dirbančios nevyriausybinės organizacijos ir įstaigos bei neformalios jaunimo grupės nustatytos formos paraiškas projektų finansinei paramai gauti teikia Administracijos vyriausiajai specialistei (jaunimo reikalų koordinatorei) Monikai Petreikytei. Informaciją apie lėšų projektams finansuoti skyrimą vyriausioji specialistė teikia tel. 0 697 60784, el. p. monika.petreikyte@telsiai.lt.

Kultūros projektų finansavimas
Parama skiriama kultūros projektams, veiklos pobūdžiu atitinkantiems šiuos prioritetus: 
1. kultūros projektai, gavę finansavimą iš respublikinių, tarptautinių ir kitų fondų;
2. Telšių krašto tradicijų puoselėjimą skatinantys projektai;
3. nematerialųjį kultūros paveldą aktualizuojantys projektai;
4. novatoriški naujos kultūrinės veiklos projektai;
5. bendruomeniškumą skatinantys projektai.
Kultūrinės veiklos projektams skiriamas dalinis – iki 90 proc. finansavimas savivaldybės biudžete numatytomis lėšomis.
Telšių rajono įstaigos ir organizacijos, teikiančios kultūros paslaugas, nustatytos formos paraiškas projektų finansinei paramai gauti teikia Administracijos Kultūros ir turizmo skyriaus vyriausiajai specialistei Rūtai Žlibinienei. Informaciją apie lėšų projektams finansuoti skyrimą vyriausioji specialistė teikia tel. (0-683) 93988, (0-444) 56185, el. p. ruta.zlibiniene@telsiai.lt.

Vyresnio amžiaus žmonių organizacijų, vienijančių pensinio amžiaus asmenis, projektų finansavimas
Parama skiriama vyresnio amžiaus žmonių organizacijų, vienijančių pensinio amžiaus asmenis projektams, veiklos pobūdžiu atitinkantiems šiuos prioritetus: 
1. bendradarbiavimo projektai, skatinantys vyresnio amžiaus žmonių dalyvavimą kultūrinėje bei visuomeninėje veikloje;
2. profesionalaus meno integraciją ir / ar pristatymą skatinantys projektai;
3. vyresnio amžiaus žmonių užimtumą skatinantys projektai;
4. nematerialųjį kultūros paveldą aktualizuojantys projektai;
5. inovatyvūs, novatoriški projektai, naujos kultūrinės veiklos ir patirtys.
Vyresnio amžiaus žmonių visuomeninės veiklos skatinimo projektams skiriamas dalinis – iki 90 proc. finansavimas savivaldybės biudžete numatytomis lėšomis.
Vyresnio amžiaus žmonių organizacijos, kurios vienija pensinio amžiaus asmenis, užsiimančius kultūrine veikla, nustatytos formos paraiškas projektų finansinei paramai gauti teikia Administracijos Kultūros ir turizmo skyriaus vyriausiajai specialistei Rimantei Norvaišei. Informaciją apie lėšų projektams finansuoti skyrimą vyriausioji specialistė teikia tel. (0-444) 40296, el. p. rimante.norvaise@telsiai.lt.

Gerinančių turizmo sąlygas projektų finansavimas
Parama skiriama gerinantiems turizmo sąlygas projektams, veiklos pobūdžiu atitinkantiems šiuos prioritetus: 
1. turizmo projektai, gavę finansavimą iš respublikinių, tarptautinių ir kitų fondų;
2. turizmo paslaugų kokybę gerinantys, novatoriškas turistines veiklas, naujas paslaugas
siūlantys projektai;
 3. Telšių rajono turistinių objektų žinomumą ir kultūros organizacijų įtrauktį, bendradarbiavimą skatinantys projektai;
4. Telšių rajono nematerialiojo ir materialiojo kultūros paveldo aktualizavimo projektai;
5. tarptautinį turizmą ir partnerystes su užsienio šalimis skatinantys projektai.
Gerinantiems turizmo sąlygas projektams skiriamas iki 90 proc. finansavimas savivaldybės biudžete numatytomis lėšomis.
Telšių rajono įstaigos ir organizacijos, teikiančios turizmo paslaugas, nustatytos formos paraiškas projektų finansinei paramai gauti teikia Administracijos Kultūros ir turizmo skyriaus vyriausiajai specialistei Rimantei Norvaišei. Informaciją apie lėšų projektams finansuoti skyrimą vyriausioji specialistė teikia tel. (0-444) 40296, el. p. rimante.norvaise@telsiai.lt.

Bendruomenių projektų finansavimas
Parama skiriama bendruomenių projektams, veiklos pobūdžiu atitinkantiems šiuos prioritetus: 
1. dalinis prisidėjimas prie miesto ir kaimo bendruomenių projektų, gavusių finansavimą iš respublikinių, tarptautinių ir kitų fondų ir / ar programų;
2. bendruomeniškumo ir bendradarbiavimo skatinimas.
Bendruomenių parengtiems projektams skiriamas dalinis – iki 90 proc. finansavimas savivaldybės biudžete numatytomis lėšomis.
Telšių rajono ir miesto vietos veiklos grupės, bendruomenės, registruotos Telšių rajono teritorijoje, nustatytos formos paraiškas projektų finansinei paramai gauti teikia Administracijos Strateginio planavimo ir investicijų skyriaus vyriausiajai specialistei Jurgitai Geidukienei. Informaciją apie lėšų projektams finansuoti skyrimą vyriausioji specialistė teikia tel. 0 608 64810, (0-444) 56186, el. p. jurgita.geidukiene@telsiai.lt.

Verslą skatinančių projektų finansavimas
Parama skiriama verslumo skatinimo teikiant viešąsias paslaugas rajone projektams, verslumo skatinimo įtraukiant į verslą kūrybinių industrijų atstovus projektams, veiklos pobūdžiu atitinkantiems šiuos prioritetus:
1. pagalba naujoms besikuriančioms Telšių rajono smulkaus ir vidutinio verslo įmonėms;
2. renginių organizavimas verslo atstovams;
3. verslo bendradarbiavimo tinklo plėtros skatinimas.
Verslumo skatinimo projektams skiriamas iki 90 proc. nuo projekto vertės finansavimas savivaldybės biudžete numatytomis lėšomis.
Telšių rajono įstaigos ir organizacijos, teikiančios verslumo skatinimo paslaugas, nustatytos formos paraiškas projektų finansinei paramai gauti teikia Administracijos Strateginio planavimo ir investicijų skyriaus vyriausiajai specialistei Neringai Urbonienei. Informaciją apie lėšų projektams finansuoti skyrimą vyriausioji specialistė teikia tel. 0 608 60356, (0-444) 22358, el. p. neringa.urboniene@telsiai.lt.
